Konstabel vas oor wapendiefstal uit polisiestoor | Netwerk24
Deur Maygene de Wee 20 Junie 2018 14:19
’n Konstabel verbonde aan die Bellville-Suid-polisiekantoor is in hegtenis geneem weens die diefstal in Augustus verlede jaar van vuurwapens by dié polisiekantoor.
Die South African National Civic Organisation het Woensdag gevra dat die konstabel onmiddellik geskors word en dat hy nie op borgtog vrygelaat moet word nie.
Hy het Woensdag in die landdroshof in Bellville op aanklagte van diefstal verskyn.
Brig. Hangwani Mulaudzi, Valke-woordvoerder, sê lede van die Valke se afdeling wat die besit van ongelisensieerde vuurwapens en prioriteitsgeweldsmisdade ondersoek, het in September verlede jaar en in April vanjaar op twee vuurwapens beslag gelê.
Verdere ondersoek deur die Valke het getoon dat dié twee vuurwapens deel is van die 18 vuurwapens wat in Augustus uit die Bellville-Suid-SAP13-stoorkamer gesteel is.
Mulaudzi sê hierdie gesteelde vuurwapens is onder meer deel van ’n besending vuurwapens wat ingehandig is om vernietig te word.
Die konstabel staan tereg op aanklagte van diefstal en korrupsie.
Meer oor: Konstabel
Minder polisie, meer misdaad in Wes-Kaap
Polisie slaan toe in Kaap, trek honderde vas